Diari Oficial de la Generalitat Valenciana


Sumari del DOGV 4311, del 09-08-2002 (2002/8956)

Correcció d'errades de la informació pública del programa d'actuació integrada del sector APD/23 del PGOU d'Alacant.
--------------------------------------------------------------------------------------------------------------------

### Dades del document

Número de DOGV
:   4311

Data del DOGV
:   09-08-2002

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2002/8956


Organisme emissor
:   Conselleria d'Obres Públiques,Urbanisme i Transports

Tipus de document
:   Correcció d'errades

Correcció d'errades de la informació pública del programa d'actuació integrada del sector APD/23 del PGOU d'Alacant. [2002/X8956]
  
S'ha apreciat la comissió d'una errada en el text de l'anunci aparegut en el DOGV núm. 4.280, de 27 de juny de 2002, pel qual se sotmetia a informació pública el Programa d'Actuació Integrada del Sector Àrea de Planejament Diferit 23, del Pla General d'Alacant, carrer Echegaray, per la present i en aplicació del que disposa l'article 105.2 de la Llei 30/1992, de Règim Jurídic de les Administracions Públiques i del Procediment Administratiu Comú, mitjançant la present s'inserix novament el text del referit anunci, en el qual s'han rectificat les errades tipogràfiques comeses:
  
De conformitat amb l'article 42.1 de la Llei 6/1994, de 15 de novembre, de la Generalitat Valenciana, Reguladora de l'Activitat Urbanística, la Conselleria d'Obres Públiques, Urbanisme i Transports, elabora i promou, a través de l'Institut Valencià d'Habitatge, SA (IVH, SA), com a empresa pública de la Generalitat Valenciana, el Programa d'Actuació Integrada per Gestió Directa del Sector APD/23 del PGOU d'Alacant, que incorpora projecte d'execució per a la urbanització del sector de referència.
  
El procediment per a la seua aprovació està subjecte a les mateixes regles establides per als plans especials en l'article 38 de la LRAU, amb aplicació del procediment de la tramitació d'urgència previst en l'article 43 de la llei esmentada.
  
De conformitat amb el que disposa l'article 38.2 de la LRAU, la Direcció General d'Arquitectura i Habitatge de la Conselleria d'Obres Públiques, Urbanisme i Transports de la Generalitat Valenciana, ha acordat, per Resolució de 6 de maig de 2002, sotmetre a informació pública per un període de 20 dies, per mitjà de la seua publicació en el Diari Oficial de la Generalitat Valenciana i en un diari no oficial d'àmplia difusió de la localitat, el Programa d'Actuació Integrada del Sector APD/23 del PGOU d'Alacant i el projecte d'urbanització incorporat a este.
  
La documentació es troba dipositada, per a la consulta pública durant el termini de 20 dies, comptadors a partir del dia següent de la publicació en el DOGV, en l'Ajuntament d'Alacant, carrer Jorge Juan, 1, 3ª planta, així com en les oficines de l'IVH, SA, a Alacant, carrer Girona, núm. 4 i en el Servei Territorial d'Arquitectura i Habitatge, Plaça Galícia nº 2 de la mateixa localitat.
  
Durant el termini esmentat, podran presentar-se les al·legacions que es consideren oportunes en el citat Servei Territorial d'Alacant i en les oficines de l'IVH, SA, així com en qualsevol de les dependències o registres establits en l'article 38.4 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, modificada per la Llei 4/1999, de 14 de gener.
  
Per aplicació de l'article 42.3 de la LRAU per a l'aprovació d'un programa alternatiu és necessària la conformitat del conseller competent en urbanisme.